બોરીવલી (વેસ્ટ)માં આવેલા કોરા કેન્દ્રમાં નવરાત્રિનું આયોજન કરતી નાયડુ ક્લબ નવરાત્રિએ નજીકના પોલીસ-સ્ટેશનમાં સીધી મૉનિટરિંગ સિસ્ટમની વ્યવસ્થા કરી છે. આ સિવાય સુરક્ષાવ્યવસ્થાને વધારે સઘન બનાવવા ૨૫ મહિલા ગાર્ડ સહિત ૧૫૦ ગાર્ડની વ્યવસ્થા રાખી છે. આ વર્ષે પણ અહીં કોઈ પણ વ્યક્તિને અંદર હૅન્ડબૅગ કે પછી વૉટર-બૉટલ રાખવાની છૂટ નથી. સુરક્ષાને મુદ્દે વાત કરતાં કોરા કેન્દ્ર દાંડિયાના આયોજક પંકજ કોટેચાએ કહ્યું હતું કે ‘ગ્રાઉન્ડમાં તો અમારી મૉનિટરિંગ સિસ્ટમ છે જ, એની સાથે-સાથે અમે બીજો સેટ બોરીવલી પોલીસ-સ્ટેશનમાં પણ મુકાવ્યો છે. આ બીજા સેટને કારણે પોલીસ ગ્રાઉન્ડ કે આસપાસના વિસ્તારમાં થતી શંકાસ્પદ પ્રવૃત્તિઓ પર પોલીસ-સ્ટેશનમાંથી જ નજર રાખી શકશે.’